Boek: Oor Vuil Ferdie en sy manewales | Maroela Media
Ontmoet Vuil Ferdie, 'n seun wat daarvan hou om in sy neus te grou! Hy voer vreemde planne in die mou en is gereeld in die moeilikheid.
Lees in hierdie storie hoe Ferdie 'n aaklige skool ete hou; sy hond vir honde-opleiding vat en seker maak sy sussie se partytjie loop skeef…
In dié boek kan jy lees hoe Vuil Ferdie sy stinkerige hond probeer bad, sy juffrou groot laat skrik op 'n skooluitstappie en hoe Ferdie dit skelm regkry om self hand by te sit in die ontwerp van die nuwe skooluniforms.
Vuil Ferdie is terug met nog planne! In Kieme! probeer Ferdie om sy sussie se siekte aan te steek, saam met Ouma by 'n kompetisie te dans en om kragte te meet met die nuwe kinderoppasser wat selfs grilleriger as hy is.
Die Vuil Ferdie-reeks is deur Jaco Jacobs na Afrikaans vertaal. Dit is deur Alan Macdonald geskryf.
Jaco Jacobs is die gewilde skrywer van talle bekroonde topverkoperboeke vir kleuters, kinders en tieners. Onder Jaco se talle bekronings tel die Tienie Hollowaymedalje, die Alba Bouwerprys, die Elsabe Steenbergprys, die MML-letterkundeprys en 26 ATKV-Kinderboektoekennings. Jacobs woon in Bloemfontein saam met sy vrou, Elize, sy twee dogters, Mia en Emma, drie honde, 'n kat en 'n troetel-luislang.